8o OBSERVATIONES ZOOLOGICAE. 
larem eripere velle, manuum motu transverso singulariter trepidante haud sibi 
velle eripi significavit. Sic et de panibus mollioribus aliquid aufuratus prope 
illos et fere super illos consedit, manibus quasi occüpans et gestu pedum 
significans se ista omnia sibi habere velle. 
Nucem oblatam abscondidit. Non tamen satur erat; nam paulo post 
panem multum comedit. Mox nucem eandem suo loco quaesivit. Quum ante 
ablata paulo post illi exhiberetur , leniter arrosam denuo abscondidit. 
Video nunc eum etiam dimidiatas juglandes et nucleos abscondere ; rarius 
tamen. 
Vidi quoque nucem pridie absconditam illum altero die quaesivisse et 
alio rursus loco abscondisse. 
A vorando amatas cupedias non dimoveri se patitur, licet mulceatur et 
oscula ipsi figantur. 'Tum oculos claudit, et manducare pergit. 
Sensim dedicit familiaribus nuces concredere, fortasse quod edoctus non 
satis tuto apud illos recondi. Sed ignoto cuilibet, ut primum intraret, ubi 
casu id fieret quando nucem nactus erat, vel in collari, vel in calceo abscon- 
didit. Vidi etiam calceum non circum pedem fluctuantem circumire , ac ten- 
tare et aegre quasi ferre, quod in illo recondendi nucem locus non daretur. 
Post annuum spatium neque in crepidas amplius neque in collare meum 
quidquam abscondidit, | 
Successu temporis frustula quoque nucum juglandium abscendere incepit, 
quod ab initio non fecit. Etiam ubi abunde darentur neglexit. 
Plerumque vorans sedet duplicato quasi vel ad angulum rectum curvato 
corpore, situ quem si pictor exprimeret, rei ignarus haud naturae consenta- 
neum judicaret. Semel vero ita vorantem vidi, ut dorsum rectissimam lineam 
describeret, quod adhuc magis ab natura alienum quis judicaverit, quo situ 
quandoque solebat attentus per fenestram prospicere. 
Dum cibum manibus tenet , extimae phalanges cum unguibus laxe pen- 
dent, ut illarum in tenendo nullae sint partes. : 
Pomum licet jam decorticatum si praebeas, denuo decorticat. Corticem 
ejus non oeconomico valde modo , sed erasum aufert. Dum illud rodit, 
dentibus inferioribus excavat, et lingua simul gustare videtur. Ad capsulam 
seminum usque non penetrat. Diversus in hoc a glire. 
Nucem arrodens oblique rodit, incisura facta prehendit utraque maxilla 
et portionem corticis abrumpit. Nucem cassam nactus, minima rima rodendo 
facta statim detegit inutilem eam esse et relinquit. 
Mensae 
